Μίχαου Πρόμπιες

Ο Μίχαου Πρόμπιες (πολωνικά: Michał Probierz, 24 Σεπτεμβρίου 1972) είναι Πολωνός πρώην ποδοσφαιριστής, ο οποίος αγωνιζόταν ως μέσος και νυν προπονητής ποδοσφαίρου.

 Σταδιοδρομία ως ποδοσφαιριστής 
Ξεκίνησε την ενασχόλησή του με το ποδόσφαιρο αγωνιζόμενος στις ακαδημίες των ερασιτεχνικών συλλόγων: ΛΚΣ Γουαγκιεβνίκι, ΓΚΣ Ρόζμπαρκ, Γκβάρεκ Ζάμπζε και Βεστφάλια Χέρνε. Η επαγγελματική του όμως σταδιοδρομία ξεκίνησε το 1990 στην Ρουχ Χόζουφ.

Πολύ σύντομα, το 1993, σε ηλικία 21 ετών, μεταγράφηκε στο γερμανικό σύλλογο Μπάγιερ Ύρντινγκεν, όπου αγωνίστηκε για μια διετία. Το 1995 πήρε μεταγραφή για την Βάτενσαϊντ, όπου παρέμεινε αγωνιζόμενος για τα επόμενα δυο χρόνια ενώ παράλληλα προπονούσε και την ομάδα Νέων του συλλόγου. Το 1997 επέστρεψε στα πάτρια εδάφη και υπέγραψε συμβόλαιο συνεργασίας με την Γκούρνικ Ζάμπζε . Όπως και με την προηγούμενη ομάδα του, έτσι και στη Γκούρνικ, ανέλαβε παραλλήλως και την προπόνηση της ομάδας Νέων. Μάλιστα, το 2003 προήχθη στη θέση του βοηθού προπονητή όταν πρώτος προπονητής ήταν ο Βαλντέμαρ Φορνάλικ. Ενδιάμεσα, διετέλεσε προπονητής και της ΤΚΚΦ Χόζουφ, η οποία είναι ομάδα ποδοσφαίρου σάλας.http://www.przegladsportowy.pl/pilka-nozna/lotto-ekstraklasa/cracovia/michal-probierz-mistrzostwo-polski-z-cracovia-jest-mozliwe-wywiad/yqpwsz6 Μετά από επτά, μεστά ποδοσφαιρικά, χρόνια, 181 επίσημες συμμετοχές και 7 γκολ, έμεινε ελεύθερος και συνέχισε για ένα εξάμηνο στην Πόγκον Στσέτσιν, για να ολοκληρώσει, το 2005, την καριέρα του με τα χρώματα της Βίντζεφ Λοτζ. Τελείωσε την ποδοσφαιρική του καριέρα μετά από σοβαρό τραυματισμό στο 64ο λεπτό του αγώνα της ομάδας του εναντίον της ΡΚΣ Ραντόμσκο στις 21 Μαΐου 2005 (ρήξη χιαστών) http://www.90minut.pl/news/28/news281897-Kontuzja-konczy-kariere-Probierza.html. Συνολικά στο πρώτο πρωτάθλημα (σημερινή Εκστρακλάσα) έπαιξε σε 260 αγώνες και σημείωσε εννέα γκολhttp://www.90minut.pl/kariera.php?id=1707|tytuł=Michał Probierz.

 Σταδιοδρομία ως προπονητής 
Στις 6 Οκτωβρίου 2005, και σε ηλικία μόλις 33 ετών, επέστρεψε στη γενέτειρά του και ανέλαβε προπονητής της τοπικής Πολόνια Μπίτομ, η οποία αγωνίζονταν στο πρωτάθλημα της δεύτερης κατηγορίας http://www.90minut.pl/news/33/news331262-Michal-Probierz-trenerem-Polonii-Bytom.html. Ήταν η πρώτη του δουλειά ως προπονητής. Τον Ιούνιο του 2006, ανέλαβε τη θέση του προπονητή της Βίντζεφ Λοτζ, η οποία την προηγούμενη σεζόν κατέλαβε την πρώτη θέση στη δεύτερη κατηγορία και προβιβάστηκε στην Εκστρακλάσα .. Στο προπονητικό του ντεμπούτο στο κορυφαίο πρωτάθλημα, η ομάδα του Πρόμπιες νίκησε εντός έδρας την Ντισκομπόλια Γκρόντζισκ με 2:1 http://www.90minut.pl/mecz.php?id_mecz=341267. Τελικά, στο πρωτάθλημα, η Βίντζεφ κατετάγη 12η http://www.90minut.pl/liga/0/liga2525.html, ενώ στο θεσμό του Κυπέλλου Πολωνίας αποκλείστηκε στη φάση των «16» από την ΚΣ Κρακόβια http://www.90minut.pl/liga/0/liga2532.html. Την επόμενη όμως σεζόν (2007-08), η Βίντζεφ συγκέντρωσε μόνο 3 βαθμούς, χωρίς καμία νίκη στις έξι πρώτες αγωνιστικές και συνακόλουθα ο προπονητής της, απολύθηκε http://www.90minut.pl/news/61/news612004-Probierz-odchodzi-z-Widzewa.html. Στις 17 Δεκεμβρίου 2007, ο Πρόμπιες τοποθετήθηκε ξανά προπονητής της Πολόνια Μπίτομ http://www.90minut.pl/news/65/news659476-Michal-Probierz-bedzie-trenerem-Polonii-Bytom.html, η οποία, υπό την ηγεσία του, είχε 3 νίκες, 5 ισοπαλίες και 5 ήττες. Αυτά τα αποτελέσματα επέτρεψαν στην Πολόνια να παραμείνουν στην πρώτη κατηγορίαhttp://www.90minut.pl/liga/0/liga3155.html. Στις 22 Μαΐου 2008, ο Πρόμπιες υπέβαλε την παραίτησή τουhttp://www.90minut.pl/news/72/news727543-Probierz-odchodzi-z-Polonii-Bytom.html.

 Γιαγκιελόνια Μπιαουίστοκ 
Στις 5 Ιουνίου του 2008 ανέλαβε τη Γιαγκιελόνια Μπιαουίστοκ με την οποία κατέλαβε την όγδοη θέση στο πρωτάθλημα κι έφτασε μέχρι τη φάση των «8» του Κυπέλλου Πολωνίας (σεζόν 2008-09). Πριν από την έναρξη της επόμενης σεζόν, ο σύλλογος τιμωρήθηκε αρχικά με άμεσο υποβιβασμό από την πρώτη κατηγορία για λόγους διαφθοράς. Στη συνέχεια όμως, το δικαστήριο της Ποδοσφαιρικής Ομοσπονδίας εξετάζοντας τη σχετική έφεση, τιμώρησε την ομάδα με -10 βαθμούς στην αρχή της σεζόν 2009/2010 http://www.wspolczesna.pl/apps/pbcs.dll/article?AID=/20090429/SPORT02/411834341. Η Γιαγκιελόνια συμπλήρωσε τους μείον βαθμούς μετά από μόλις τέσσερις αγωνιστικές http://www.90minut.pl/news/100/news1007343-Jaga-juz-na-zero.html. Η ομάδα σημείωσε ανέλπιστα καλή πορεία σε όλες τις διοργανώσεις πέτυχε τις μεγαλύτερες επιτυχίες της (την κατάκτηση του Κυπέλλου Πολωνίας αλλά και του Σούπερ Καπ Πολωνίας). Η κατάκτηση του Κυπέλλου Πολωνίας επέτρεψε στη Γιαγκιελόνια να ξεκινήσει στον τρίτο γύρο των προκριματικών για το Γιουρόπα Λιγκ όπου αποκλείστηκε από τον Άρη Θεσσαλονίκης, χάνοντας το πρώτο ματς στην έδρα της με 1-2 Γιαγκελόνια - Άρης 1-2 (Τελικό)http://www.youtube.com/watch?v=eciKwt8bWcgΤο πρώτο βήμα και φέρνοντας εκτός έδρας ισοπαλία με 2-2 Άρης-Γιαγκελόνια 2-2http://www.youtube.com/watch?v=PjfcQNDADJQΠρόκριση σε ματς φωτιά στη Θεσσαλονίκη. Τελικά, στο τέλος της σεζόν, η ομάδα κατέλαβε την τέταρτη θέση του βαθμολογικού πίνακα, γεγονός που συνιστούσε την υψηλότερη -μέχρι τότε- θέση στο πρωτάθλημα, σε ολόκληρη την ιστορία του συλλόγου. Στις 22 Ιουλίου 2011, το συμβόλαιο του προπονητή με την Γιαγκιελόνια λύθηκε με κοινή συναίνεση. Κατά την τριετή θητεία του στο Μπιαουίστοκ, ο Πρόμπιες οδήγησε την Γιαγκιελόνια σε 34 νίκες και 24 ισοπαλίες σε σύνολο 90 αναμετρήσεων. Επίσης, η ομάδα του σημείωσε 95 γκολ, ενώ δέχτηκε 93, και συνολικά συγκέντρωσε 126 βαθμούς, στο πολωνικό πρωτάθλημα και τις τρεις χρονιές. Με προπονητή τον Πρόμπιες η ομάδα πέτυχε τις μεγαλύτερες επιτυχίες στην ιστορία της http://www.jagiellonia.pl/aktualnosci.php?a=9528. Για το λόγο αυτό, ο Πρόμπιες τιμήθηκε το 2011, με τον τίτλο του «Προπονητή της 90ης επετείου» της Γιαγκιελόνια.ο Πρόμπιερζ στη Γιαγκελόνια

 ΛΚΣ Λοτζ 
Στις 5 Σεπτεμβρίου 2011, ο Πρόμπιες ανέλαβε ως προπονητής στην ουραγό του βαθμολογικού πίνακα, ΛΚΣ Λοτζ. Παρέμεινε στον πάγκο της ομάδας μόνο για 60 ημέρες και για 6 επίσημους αγώνες, αφήνοντας την ομάδα στην 11η θέσηhttp://www.90minut.pl/liga/0/liga5617.html. Το Νοέμβριο όμως, έλυσε το συμβόλαιο με τη ομάδα, με κοινή συναίνεση, ώστε να εργαστεί στην Ελλάδα για λογαριασμό του Άρη.

 Άρης Θεσσαλονίκης 
Στις 4 Νοεμβρίου 2011 ανέλαβε επίσημα χρέη προπονητή του Άρη Θεσσαλονίκης, διαδεχόμενος τον Σάκη Τσιώλη. Στις 5 Ιανουαρίου 2012 έλυσε το συμβόλαιο με τον Άρη Θεσσαλονίκης Και επίσημα τέλος ο ΠρόμπιερζΤέλος ο Πρόμπιερζ. Κατά τη διάρκεια της σύντομης θητείας του Πρόμπιες, η ομάδα σημείωσε 4 νίκες, μια ισοπαλία και 4 ήττες ενώ παράλληλα προκρίθηκε και στους "8" του Κυπέλλου ΕλλάδαςΤέλος και ο Πρόμπιερζ. Όμως είχε δηλώσει προφητικά και ο ίδιος: «Η ζωή είναι σαν το ποδόσφαιρο. Άλλοτε σε κλωτσάνε, κι άλλοτε τους κλωτσάς».είναι ο Μίχαλ Πρόμπιερζ που αναλαμβάνει τον Αρη

 Βίσλα Κρακοβίας 
μικρογραφία|285x285px|Ο Πρόμπιες ως προπονητής της Βίσλα Κρακοβίας (2012).
Λιγότερο από δύο μήνες μετά τη λύση του συμβολαίου με τον Άρη Θεσσαλονίκης, την 1η Μαρτίου 2012, ο Πρόμπιες συμφώνησε να αναλάβει προπονητής της Βίσλα Κρακοβίας. Την 1η Οκτωβρίου 2012, κατά τη διάρκεια συνέντευξης Τύπου μετά από έναν αγώνα πρωταθλήματος με την Πιαστ Γκλιβίτσε, ο Πρόμπιες ανακοίνωσε την πρόθεσή του να παραιτηθεί και την επόμενη μέρα έλυσε το συμβόλαιο με τον σύλλογο της Κρακοβίας .

 ΓΚΣ Μπεουχάτουφ 
Στις 14 Νοεμβρίου, ανέλαβε τις τύχες της ΓΚΣ Μπεουχάτουφ.http://eurosport.onet.pl/pilka-nozna/ekstraklasa/michal-probierz-trenerem-gks-u-belchatow,1,5304658,wiadomosc.html Κάθισε στον πάγκο της ομάδας μόλις σε 4 αγώνες, μέχρι τις 27 Δεκεμβρίου, οπότε και λύθηκε το συμβόλαιό του με κοινή συναίνεση http://www.gksbelchatow.com/component/content/article/40-strona-glowna/3702-rozwizane-kontrakty-trenerow.
 Λέχια Γκντανσκ 
Στις 4 Ιουνίου 2013, ο Πρόμπιες πήρε τη θέση του πρώτου προπονητή της Λέχια Γκντανσκ, αλλά στις 26 Μαρτίου 2014, κι αφού έχασε στους ημιτελικούς του Κυπέλλου Πολωνίας από την Γιαγκιελόνια Μπιαουίστοκhttp://www.90minut.pl/liga/0/liga6828.html και τα κακά αποτελέσματα του συλλόγου στο πολωνικό πρωτάθλημα, απολύθηκε από τη θέση του προπονητή http://sport.wp.pl/kat,97434,title,Michal-Probierz-zwolniony-z-Lechii-Gdansk,wid,16497879,wiadomosc.html?ticaid=1126fd.

 Επιστροφή στη Γιαγκιελόνια Μπιαουίστοκ 
Στις 7 Απριλίου 2014, ο Πρόμπιες ανέλαβε, για δεύτερη φορά, προπονητής της Γιαγκιελόνια,http://www.90minut.pl/news/230/news2309825-Michal-Probierz-nowym-trenerem-Jagiellonii.htmlhttp://www.jagiellonia.pl/aktualnosci.php?a=13741 οδηγώντας την ομάδα στην 3η της Έκστρακλασα, με απολογισμό δεκαεννέα νίκες, οκτώ ισοπαλίες και δέκα ήττες. Ως επιστέγασμα των επιτυχιών του, ο Πρόμπιες ψηφίστηκε στη σχετική ψηφοφορία μεταξύ προπονητών και παικτών ως ο Προπονητής της Χρονιάς για τη σεζόν 2014-15 http://www.przegladsportowy.pl/pilka-nozna/lotto-ekstraklasa,relacja-z-gali-ekstraklasy-za-sezon-2014-15,artykul,576191,1,381.html. Η σεζόν 2015/16 κύλισε απογοητευτικά για την Γιαγκιελόνια, καθώς αποκλείστηκε στο δεύτερο γύρο του Γιουρόπα Λιγκ από την Ομόνοια Λευκωσίας και στο πρωτάθλημα κατέκτησε την 11η θέση, με απολογισμό 13 νίκες, 6 ισοπαλίες και 18 ήττες. Τη σεζόν όμως 2016/17, η Γιαγκιελόνια του Πρόμπιες σημείωσε 21 νίκες, 8 ισοπαλίες και 8 ήττες καταλαμβάνοντας τη δεύτερη θέση στον βαθμολογικό πίνακα του πρωταθλήματος, την καλύτερη επίδοση σε όλη την ιστορία του συλλόγου (αν και θα μπορούσε να είχε κατακτήσει και τον τίτλο εάν δεν έφερνε μια αναπάντεχη ισοπαλία κατά την τελευταία αγωνιστική, αγωνιζόμενη εντός έδρας με την Λεχ Πόζναν Αυτοκτονία για Πρόμπιερζ και Γιαγκελόνια. Ο Πρόμπιες υπέβαλλε την παραίτησή του στο σύλλογο στις 4 Ιουνίου 2017.

 ΚΣ Κρακόβια 
Στις 21 Ιουνίου 2017, ο Πρόμπιες ανέλαβε προπονητής της ΚΣ Κρακόβιαhttp://en.cracovia.pl/football/news/latestnews/michal_probierz_appointed_cracovia_coachΣτην Κρακοβία ο Πρόμπιερζ. Με την ομάδα της Κρακοβίας, κέρδισε 2 φορές το εισιτήριο για το Γιουρόπα Λιγκ, κατέκτησε μία φορά την 4η θέση στο πρωτάθλημα (σεζόν 2019/20) και μία φορά το Κύπελλο Πολωνίας (σεζόν 2019/20). Επίσης, την ίδια σεζόν κατέκτησε και το Πολωνικό Σούπερ Καπ. Στις 9 Νοεμβρίου 2021, μετά από μια ήττα (με 0-1) στο μεγάλο τοπικό ντέρμπι, από τη Βίσλα Κρακοβίας, το συμβόλαιο του Πρόμπιες με την ομάδα, λύθηκε με κοινή συναίνεση

 Τερμαλίτσα Νιετσιέτσα 
Στις 6 Ιανουαρίου 2022, ο Πρόμπιες ανέλαβε προπονητής της ουραγού στο βαθμολογικό πίνακα, Τερμαλίτσα Νιετσιέτσα. Δύο ημέρες αργότερα, στις 8 Ιανουαρίου 2022, ο σύλλογος ανακοίνωσε ότι ο Πρόμπιες ζήτησε, μέσω e-mail, να λύσει το συμβόλαιο με κοινή συναίνεση. Δεν υπήρξε ούτε μία συνάντηση του νέου προπονητή με τους παίκτες. Σε ανακοίνωσή του, ο σύλλογος απέρριψε τους ισχυρισμούς του προπονητή, ο οποίος, σύμφωνα με δημοσιεύματα των μέσων ενημέρωσης, θεωρούσε ότι οι όροι που συμφωνήθηκαν κατά την υπογραφή του συμβολαίου με τον σύλλογο, παραβιάστηκαν.
 Πολωνία Κ21 
Στις 4 Ιουλίου 2022, ανέλαβε προπονητής της Εθνικής Πολωνίας Κ21.

 Εθνική Πολωνίας 
Στις 20 Σεπτεμβρίου 2023, ανακοινώθηκε ότι ο Πρόμπιες θα είναι ο διάδοχος του Φερνάντο Σάντος στον πάγκο της Εθνικής Πολωνίας.Πρόμπιερζ ο διάδοχος του Σάντος στον πάγκο της Πολωνίας

 Διακρίσεις 
 Ως προπονητής 
Γιαγκιελόνια Μπιαουίστοκ
 Κύπελλο Πολωνίας: 2009–10
 Σούπερ Καπ Πολωνίας: 2010

Κρακόβια
 Κύπελλο Πολωνίας:2019–20
 Σούπερ Καπ Πολωνίας: 2020

Ατομικές διακρίσεις
 Ετήσιο δημοψήφισμα του περιοδικού Piłka Nożna (πολωνικά: Plebiscyt Piłki Nożnej): Προπονητής της Χρονιάς 2010
 Κορυφαίος προπονητής όλων των εποχών της Γιαγκιελόνια Μπιαουίστοκ: (2010)

 Παραπομπές 

 Εξωτερικές πηγές 


 Το προπονητικό προφίλ του Πρόμπιερζ στο transfermarkt

Κατηγορία:Πολωνοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ρουχ Χόζουφ
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές ΚΦΚ Ύρντινγκεν 05
Κατηγορία:Πολωνοί ποδοσφαιριστές στο εξωτερικό
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Γκούρνικ Ζάμπζε
Κατηγορία:Ποδοσφαιριστές Πόγκον Στσέτσιν
Κατηγορία:Ποδοσφαιριστές Βίντζεφ Λοτζ
Κατηγορία:Πολωνοί προπονητές ποδοσφαίρου
Κατηγορία:Προπονητές ποδοσφαίρου Βίντζεφ Λοτζ
Κατηγορία:Προπονητές ποδοσφαίρου Πολόνια Μπίτομ
Κατηγορία:Προπονητές ποδοσφαίρου Γιαγκιελόνια Μπιαουίστοκ
Κατηγορία:Προπονητές ποδοσφαίρου ΛΚΣ Λοτζ
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου Βίσλα Κρακοβίας
Κατηγορία:Προπονητές ποδοσφαίρου ΓΚΣ Μπεουχάτουφ
Κατηγορία:Προπονητές ποδοσφαίρου Λέχια Γκντανσκ
Κατηγορία:Προπονητές ποδοσφαίρου ΚΣ Κρακόβια
Κατηγορία:Προπονητές ποδοσφαίρου Τερμαλίτσα Νιετσιέτσα
Κατηγορία:Προπονητές ποδοσφαίρου Εθνικής Πολωνίας
Κατηγορία:Προπονητές Ευρωπαϊκού Πρωταθλήματος Ποδοσφαίρου 2024